Valtioneuvoston asetus

työttömyysturvalain täytäntöönpanosta annetun valtioneuvoston asetuksen 2 luvun muuttamisesta

Valtioneuvoston päätöksen mukaisesti

*kumotaan* työttömyysturvalain täytäntöönpanosta annetun valtioneuvoston asetuksen (1330/2002) 5­­­­­­­­­–7 §, sellaisina kuin ne ovat 5 ja 7 § asetuksessa 1417/2006 ja 6 § asetuksessa 1156/2017, sekä

*muutetaan* asetuksen 2 luvun otsikko ja 4 §, sellaisena kuin niistä on 4 § asetuksessa 1276/2013, seuraavasti:

2 luku

Taloudellisen etuuden jaksotus

4 §

Jaksotuksessa käytettävän päiväpalkan määrittäminen

Viimeisimmän työsuhteen päiväpalkka määritellään jakamalla työsuhteen palkka siihen sisältyvillä työpäivillä. Päiväpalkkaa määritettäessä kalenteriviikkoon katsotaan sisältyvän viisi työpäivää ja kalenterikuukauteen 21,5 työpäivää. Työpäiviksi ei kuitenkaan lueta niitä päiviä, jolloin henkilö on ollut poissa työstä työnantajasta aiheutuneesta työn keskeytyksestä tai työttömyysturvalain 5 luvun 3 §:n 3 momentissa tarkoitetusta hyväksyttävästä syystä saamatta tältä ajalta palkkaa.

Jos viimeisin työsuhde on kestänyt yli 12 kuukautta, päiväpalkka lasketaan vähintään työssäoloehtoa vastaavalta ajalta.

———

Tämä asetus tulee voimaan päivänä kuuta 20 .

Ennen 2 päivää syyskuuta 2024 täyttyneeseen palkansaajan työssäoloehtoon ja siihen perustuvaan ansiopäivärahan määrään sovelletaan tämän asetuksen voimaan tullessa voimassa olleita 4–7 §.

Helsingissä x.x.20xx

Työministeri Arto Satonen

Nimike Etunimi Sukunimi